**ДОКУМЕНТАЦИЯ ЗА УЧАСТИЕ**

 В КОНКУРС ЗА ПРОДАЖБА НА ПРОГНОЗНО КОЛИЧЕСТВО СТОЯЩА ДЪРВЕСИНА НА КОРЕН ОТ ГОРСКИ ТЕРИТОРИИ, СОБСТВЕНОСТ НА ОБЩИНА КАЙНАРДЖА

Юли, 2020 г.

с. Кайнарджа

**СЪДЪРЖАНИЕ**

1. Копие на Заповед № РД 09 - 420 от 24.07.2020 г. за откриване на конкурса;
2. Обект, дейности, предмет на възлагане по процедурата, срокове за изпълнение, спецификации, технологични планове на обекта, включително по обособени позиции, и други документи, описващи възлаганите дейности;
3. Изисквания, на които трябва да отговарят кандидатите;
4. Документи, които следва да бъдат представени от кандидатите при участие в конкурса;
5. Образец на офертата;
6. Основания за недопускане или отстраняване на кандидат от участие в процедурата;
7. Проект на договор;
8. .Други условия и изисквания към кандидатите.
9. **Обект, дейности, предмет на възлагане по процедурата, срокове за изпълнение, спецификации, технологични планове на обекта, включително по обособени позиции, и други документи, описващи възлаганите дейности**
10. **Предмет на конкурса** - продажба на прогнозно количество стояща дървесина на корен от горски територии, собственост на Община Кайнарджа, с началната конкурсна цена без ДДС, по насаждения (подотдели), категории дървесина, асортименти и дървесни видове, както следва:

|  |  |  |  |  |  |  |
| --- | --- | --- | --- | --- | --- | --- |
| Землище | Място на извършване на дейността отдел, подотдел | Категория дървесина | Дървесен вид | Количество /пл. м³/ | Цена за м3 /лв./ без ДДС | Началната конкурсна цена /лв./ без ДДС |
| Кайнарджа | 375-и | Едра | - | - | - | - |
| Средна | АК | 13 | 36 | 468 |
| Дребна | АК | 4 |  36 | 144 |
| Дърва | АК | 27 | 35 | 945 |
| **Общо за подотдела** | **44** |  | **1557** |
| Кайнарджа | 376-к | Едра | - | - | - | - |
| Средна | АК | 67 | 36 | 2 412 |
| Дребна | АК | 55 | 36 | 1 980 |
| Дърва | АК | 213 | 35 | 7 455 |
| **Общо за подотдела** | **335** |  | **11 847** |
| Кайнарджа | 376-х | Едра | - | - | - | - |
| Средна | АК | 37 | 36 | 1 332 |
| Дребна | АК | 14 | 36 | 504 |
| Дърва | АК | 102 | 35 | 3 570 |
| **Общо за подотдела** | **153** |  | **5 406** |
| Краново | 398-п1 | Едра | - | - | - | - |
| Средна | - | - | - | - |
| Дърва | Цер | 281 | 35 | 9 835 |
| Дърва | КБР | 60 | 35 | 2 100 |
| **Общо за подотдела** | **341** |  | **11 935** |
| Общо за конкурса | **873** |  | **30 745** |

**Забележка:** посочените количества дървесина са прогнозни. При разлики между действително добитата дървесина от съответното насаждение (отдел/ подотдел) и посочените в настоящата документация прогнозни количества, заплащането ще се извършва по предложената от участника цена, изчислена за един плътен м3 от съответните категории и асортименти, по действително добитото количество дървесина, отразено в предавателно–приемателния протокол.

Спечелилият конкурса трябва да достави възмездно на място 450 пр. м3 дърва за огрев на кметства, детски градини и други звена, описани подробно в Приложение № 1 към заповедта за откриване на конкурса, за което всеки кандидат трябва да представи цена. Цената за доставка ще бъде приспадната от стойността на предложената от спечелилият цена за маркираната дървесина. Доставката по места следва да се извърши не по-късно от петнадесет дни след започване на сечта.

1. **Срок на изпълнение:** до окончателното освидетелстване на всички сечища (подотдели), но не по-късно от 31.12.2020 г.;
2. **Технологични планове по обособени позиции** – съгласно приложените копия
3. **Изисквания, на които трябва да отговарят кандидатите**
4. да не са осъдени с влязла в сила присъда, освен ако са реабилитирани, за престъпление по чл. 194 - 217, 219 - 260, 301 - 307, 321 и 321 а от Наказателния кодекс;
5. да не са обявени в несъстоятелност и не са в производство по несъстоятелност;
6. да не са в производство по ликвидация;
7. да не са свързани лица по смисъла на § 1, т. 1 от допълнителната разпоредба на Закона за предотвратяване и установяване на конфликт на интереси (ЗПУКИ) с възложителя;
8. да не са сключили договор с лице по чл. 21 ЗПУКИ;
9. да не са лишени от право да упражняват търговска дейност;
10. да нямат парични задължения към държавата и към Община Кайнарджа, установени с влязъл в сила акт на компетентен държавен орган;
11. да са регистрирани в публичния регистър по чл. 241 от Закона за горите и притежават удостоверение за регистрация за дейност „Добив на дървесина“ или „Планиране и организация на добив на дървесина“;
12. да разполагат със съответния минимален брой техника, осигуряваща извършване на ползването на дървесина, която да е технически изправна и регистрирана в зависимост от вида й, съгласно действащото законодателство, както следва минимум:

- трактор или камион, оборудван с кран – 1 бр.;

- колесен трактор и или автомобил за извоз – 1бр.;

- моторен трион – 2 бр.;

- тежкотоварни камиони над 20 т – 2 бр.;

1. да имат сключен трудов договор с лицензиран лесовъд и разполагат със поне двама правоспособни работници, които ще извършват добива на дървесина,;
2. да разполагат със собствен или нает лицензиран склад за продажба на дърва за огрев на територията на община Кайнарджа.
3. да са представили всички изискуеми документи, съгласно документацията.

Изискванията по т.т. ІІ.1, ІІ.4 и ІІ.6 се отнасят за управителите и членовете на управителните органи на кандидатите.

1. **Документи, които следва да бъдат представени от кандидатите при участие в конкурса;**
2. Единен идентификационен код за лицата, регистрирани в Република България, или данни за търговската регистрация съгласно националното законодателство в случаите, когато кандидат в процедурата е чуждестранно лице;
3. За физическо лице - копие от документ за самоличност.
4. Декларация по образец за отсъствие на обстоятелствата по т. т. ІІ. 1 - 7 от настоящата документация;
5. Удостоверение за регистрация на кандидата в публичния регистър по чл. 235 или 241 от Закона за горите;
6. Плик „Предлагана цена”, непрозрачен и запечатан. Цената се посочва в лева без ДДС.
7. Документ за внесена гаранция за участие в процедурата;
8. Доказателства, че кандидатът отговаря на техническите и квалификационните изисквания за извършване на дейността;
9. Друга информация или документи, когато такива се изискват в заповедта за откриване на процедурата или в условията за провеждането й - документ за закупена документация за участие в процедурата.
10. **Образец на офертата**

Офертата се подава в запечатан непрозрачен плик от кандидата или от упълномощен от него представител. Върху плика се посочват името на кандидата, адрес за кореспонденция, телефон и по възможност - факс и електронен адрес.

1. **Основания за недопускане или отстраняване на кандидат от участие в процедурата**
2. Когато при започване на процедурата не присъства представител на някой от кандидатите, подали документи за участие, комисията отстранява кандидата от по-нататъшно участие в конкурса, без да отваря плика с офертата му.
3. Комисията отстранява от участие в конкурса кандидат:

2.1. който не е представил някой от изискуемите документи по раздел ІІІ, както и когато същите са с изтекъл срок на валидност или не са в изискуемата форма;

2.2. който е представил оферта, която е непълна или не отговаря на предварително обявените условия на възложителя;

1. **Други условия и изисквания към кандидатите**

Процедурата ще се изпълнява по реда на чл. 15 – 24 от Наредба за условията и реда за възлагане на дейности в горски територии – държавна и общинска собственост и за ползването на дървесина и недървесни продукти.